รายงานคณะกรรมการตรวจสอบ Report From The Audit Committee

คณะกรรมการตรวจสอบได้รับมอบหมายจากคณะกรรมการบริษัทฯ ให้ปฏิบัติหน้าที่ในการกำกับ
ดูแลกิจการที่ดีตามประกาศของตลาดหลักทรัพย์แห่งประเทศไทย (ตลท.)
และแนวทางตามมาตรฐานสากลในเรื่องสำคัญๆ ได้แก่การสอบทานงบการเงินให้มีความถูกต้อง
ครบถ้วน ทันเวลา เชื่อถือได้ ดูแลให้บริษัทปฏิบัติตามข้อกำหนดของ ตลท. กฎหมาย
และระเบียบข้อบังคับต่างๆ ที่ เกี่ยวข้อง
ตลอดจนการสอบทานระบบการควบคุมภายในให้มีความเหมาะสม มีประสิทธิภาพเพียงพอ
มีการประเมินการบริหารความเสี่ยง การกำกับดูแลงานตรวจสอบภายในและการสอบบัญชีของบริษัทฯ
รวมทั้งปฏิบัติงานอื่นๆ ที่คณะกรรมการบริษัทมอบหมาย ในปี 2549 มีการประชุมคณะกรรมการ
ตรวจสอบ 4 ครั้ง โดยคณะกรรมการเข้าประชุมครบทุกครั้ง ซึ่งสรุปผลได้ดังนี้

ในรอบระยะเวลาบัญชีปี 2549 นี้ คณะกรรมการตรวจสอบได้สอบทานรายงานงบการเงิน ประจำปี
และรายงานงบการเงินรายไตรมาส โดยเชิญผู้สอบบัญชี ผู้ตรวจสอบภายใน
และผู้บริหารของบริษัทเข้าประชุมร่วมกัน
โดยมีการซักถามข้อสงสัยหารือแลกเปลี่ยนข้อคิดเห็นถึงเรื่องการจัดทำ
งบการเงินให้เป็นไปตามมาตรฐานการบัญชี
ประกาศของคณะกรรมการกำกับหลักทรัพย์และตลาดหลักทรัพย์ (กลต.) และ ตลท.
อย่างถูกต้องตามสมควรเป็นที่เชื่อถือได้แก่ ผู้ถือหุ้น นักลงทุน และผู้ที่เกี่ยวข้องทั่วไป
และมีการเปิดเผยข้อมูลในงบการเงินอย่างเพียงพอ

ในด้านการกำกับดูแลกิจการที่ดี ได้มีการสอบทานให้มีการปฏิบัติตามหลักการกำกับดูแล กิจการที่ดีของ
ตลท. และมาตรฐานสากล
ซึ่งได้รับการประเมินจากสมาคมส่งเสริมสถาบันกรรมการบริษัทไทยร่วมกับสำนักงานกำกับหลักทรัพย์
และตลาดหลักทรัพย์ ในระดับดีมาก
ในปีนี้ได้มีการกำหนดวิธีการให้พนักงานและบุคคลอื่นได้มีส่วนร่วมในการดูการปฏิบัติงานของธุรกิจเรียกว่า
การให้ข้อมูลที่เป็นประโยชน์กับองค์กร (Whistle Blower) ซึ่งจะนำมาใช้ในปี 2550
นอกจากนั้นยังได้มี
การประเมินผลการปฏิบัติงานตนเองของคณะกรรมการตรวจสอบในเรื่องความพร้อม
ขอบเขตหน้าที่ความรับผิดชอบ และการประชุมของคณะกรรมการตรวจสอบ
ซึ่งผลการประเมินอยู่ในระดับดีมาก เป็นที่น่าพอใจอย่างยิ่ง

ในเรื่องการควบคุมภายในของบริษัท คณะกรรมการตรวจสอบได้อนุมัติแผนการตรวจสอบภายใน
สอบทานผลการตรวจสอบภายในและให้ข้อเสนอแนะในการพัฒนางานตรวจสอบ ในระหว่าง ปี 2549
สรุปผลการประเมินระบบการควบคุมภายในร่วมกับผู้สอบบัญชีและผู้ตรวจสอบภายในพบว่า
เพียงพอเหมาะสมในการดำเนินธุรกิจ และมีการนำเทคโนโลยีสารสนเทศมาปรับปรุงแก้ไข
การปฏิบัติงานให้สอดคล้องกับสถานการณ์ของธุรกิจที่เปลี่ยนแปลงไปอย่างรวดเร็ว ตลอดจนได้มี
การประเมินการบริหารความเสี่ยงอย่างเป็นระบบตามหลักเกณฑ์ที่กำหนดไว้เป็นรายไตรมาส
เพื่อจะได้จัดการความเสี่ยง

ให้เหมาะสม ทันเวลา รวมทั้งมีการกำหนดสัญญาณเตือนภัยไว้เพื่อติดตาม วิเคราะห์
และกำหนดกลยุทธ์ในการปรับปรุงแก้ไขปัญหาอย่างมีประสิทธิภาพ ความเสี่ยงของบริษัท
ที่สำคัญได้แสดงไว้ในรายงาน ประจำปีแล้ว

คณะกรรมการตรวจสอบ ได้พิจารณาผลการปฏิบัติงานของผู้สอบบัญชีแล้วมีความเห็นเป็นที่น่าพอใจ
และมีคุณสมบัติครบตามเกณฑ์ของ กลต.และตลท. จึงเสนอคณะกรรมการบริษัทให้
ความเห็นชอบในการเสนอผู้ถือหุ้น เพื่อขออนุมัติที่ประชุมผู้ถือหุ้นแต่งตั้ง นายศุภชัย ปัญญาวัฒโน
ผู้สอบบัญชี รับอนุญาตเลขที่ 3930 หรือ นายณรงค์ พันตาวงษ์ ผู้สอบบัญชีรับอนุญาตเลขที่ 3315
หรือนางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่ 3844 แห่งบริษัท สำนักงาน เอินส์ท
แอนด์ ยัง จำกัด เป็นผู้สอบบัญชีของบริษัทฯ ประจำปี 2550

ในนามคณะกรรมการตรวจสอบ

(นายพารณ อิศรเสนา ณ อยุธยา)

ประธานคณะกรรมการตรวจสอบ

วันที่ 15 กุมภาพันธ์ 2550

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2549

ค่าตอบแทนจากการสอบบัญชี (AUDIT FEE)

+-------+-----------------------+--------------------+-----------------+
| รา    | ชื่อบริษัทผู้จ่าย            | ชื่อผู้สอบบัญชี          | ค่าสอบบัญชี*       |
| ยการที่ |                       |                    |                 |
+-------+-----------------------+--------------------+-----------------+
| 1     | บริษัท สัมมากร จำกัด      | นายณรงค์ พันตาวงษ์    | 600,000.00 บาท  |
|       | (มหาชน)               |                    |                 |
+-------+-----------------------+--------------------+-----------------+
| รวม   |                       |                    | 600,000.00 บาท  |
| ค่าตอบ |                       |                    |                 |
| แทนจา |                       |                    |                 |
| กการส |                       |                    |                 |
| อบบัญชี |                       |                    |                 |
+-------+-----------------------+--------------------+-----------------+

*ค่าสอบบัญชีดังกล่าว
ได้รวมค่าสอบทานงบการเงินระหว่างกาลสำหรับไตรมาสและสำหรับงวดที่เกี่ยวข้องแล้ว

ค่าบริการอื่นๆ (NON-AUDIT FEE)

+---------+------------------+------------------+-----------+---------+
| ชื่อบ     | ประ              | ผู้ให้บริการ         | ค่าต       |         |
| ริษัทผู้จ่าย | เภทของงานบริการอื่น |                  | อบแทนของง |         |
|         |                  |                  | านบริการอื่น |         |
+---------+------------------+------------------+-----------+---------+
|         |                  |                  | ส่วน       | ส่วนที่จ   |
|         |                  |                  | ที่จ่ายไปในร | ะต้องจ่าย |
|         |                  |                  | ะหว่างปีบัญชี | ในอนาคต |
+---------+------------------+------------------+-----------+---------+
| -       | -                | -                | -         | -       |
+---------+------------------+------------------+-----------+---------+
| รวมค่า   |                  |                  | -         | -       |
| ตอบแทนส |                  |                  |           |         |
| ำหรับงาน |                  |                  |           |         |
| บริการอื่น |                  |                  |           |         |
+---------+------------------+------------------+-----------+---------+

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้น

 ไม่ถูกต้อง ไม่ครบถ้วน
กล่าวคือ........................................................................................................................
...........................................................................................................................................................................

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

  ลงชื่อ........................................................

  (นายณรงค์ พันตาวงษ์)

  บริษัท สำนักงาน เอินส์ท แอนด์ ยัง จำกัด